[Agenția pentru Protecția Mediului Ialomița informează agenții economici](https://realitateail.blogspot.com/2022/03/agentia-pentru-protectia-mediului.html)

 Având în vedere încetarea stării de alertă pe teritoriul României, Agenţia pentru Protecţia Mediului Ialomița informează agenții economici de la nivelul judeţului Ialomița, despre aplicabilitatea prevederilor *Art.4, alin. (5) din Legea nr. 55/2020 privind unele măsuri pentru prevenirea și combaterea efectelor pandemiei de COVID-19, cu modificările și completările ulterioare,* care stipulează că documentele eliberate (actele de reglementare) sunt valabile pe toată perioada stării de alertă, precum și pentru o perioadă de 90 de zile de la încetarea acestei stări.

De asemenea, pentru perioada de 90 de zile de la încetarea stării de alertă pe teritoriul României, nu se aplică prevederile *Art. 5, alin. (6) din Ordinul nr. 1150/2020 privind procedura de aplicare a vizei anuale a autorizației de mediu și autorizației integrate de mediu.” Art. 5 (6) Pentru solicitările transmise în termen mai scurt decât cel specificat la alin. (4), autoritatea publică pentru protecţia mediului acceptă solicitarea şi, în termen de 5 zile lucrătoare, transmite titularului o notificare cu privire la nerespectarea termenului de solicitare şi suspendarea actului de reglementare pe o perioadă echivalentă cu perioada de întârziere faţă de termenul specificat la alin. (4). Perioada de suspendare începe după data emiterii autorizaţiei/autorizaţiei integrate de mediu (ziua şi luna). Totodată, autoritatea publică pentru protecţia mediului informează Garda Naţională de Mediu*”.

Pentru informații suplimentare ne puteți contacta la sediul APM Ialomița din Slobozia, strada Mihai Viteazul, nr. 1, de luni până joi între orele 8.00 – 16.30 și vineri între orele 8.00 – 14.00 sau pe mail la adresa office@apmil.anpm.ro telefon 0243232971, tasta 2 și fax 0243215949

Postată acum 3 days ago de [Realitatea Ialomițeană](http://www.blogger.com/profile/13088067444872232372)

<https://realitateail.blogspot.com/2022/03/agentia-pentru-protectia-mediului.html>

13.03.2022